Diari Oficial de la Generalitat Valenciana


Sumari del DOGV 9784, del 08-02-2024 (2024/939)

RESOLUCIÓ de 31 de gener de 2024, de la Direcció General d'Energia i Mines per la qual s'atorga autorització, per a l'ús i instal·lació en la xarxa, dels transformadors d'intensitat marca «Alce», models Katk-85/190-205, Katk-98/190-205 i Kato-5 (expedient de referència ATVARI/2023/43/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/939


Data del document
:   31-01-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

RESOLUCIÓ de 31 de gener de 2024, de la Direcció General d'Energia i Mines per la qual s'atorga autorització, per a l'ús i instal·lació en la xarxa, dels transformadors d'intensitat marca «Alce», models Katk-85/190-205, Katk-98/190-205 i Kato-5 (expedient de referència ATVARI/2023/43/46). [2024/939]  
Antecedents  
En data 9 de juny de 2023, Juan José Galiana Benito va sol·licitar, en nom i representació d'ALCE Elektrik Sanayi ve Ticaret A., l'autorització, per a l'ús i instal·lació en la xarxa, dels transformadors d'intensitat marca ALCE, models KATK-85/190-205, KATK-98/190-205 i KATO-5.  
Després de diversos requeriments del Servici d'Infraestructures i Subministraments Energètics i aportacions voluntàries de la interessada, consta la següent documentació en l'expedient incoat a este efecte:  
- Memòria tècnica, visada pel Col·legi Oficial d'Enginyers Industrials de Madrid, dels transformadors d'intensitat marca ALCE, models KATK-85/190-205, ALCE KATK-98/190-205 i ALCE KATO-5.  
  
- Certificats d'assaig d'acord amb la norma UNE -EN 61923-2:2012, transformadors de mesura. Part 2: Requisits addicionals per als transformadors d'intensitat, dels transformadors d'intensitat marca ALCE, models KATK-85/190-205, KATK-98/190-205 i KATO-5, expedits pel laboratori acreditat Fundació Tecnalia Research & Innovation.  
  
- Declaració CE de conformitat, emesa per ALCE Elektrik Sanayi ve Ticaret A.., dels transformadors d'intensitat marca ALCE, models KATK-85/190-205, ALCE KATK-98/190-205 i ALCE KATO-5, en la qual s'indica la seua conformitat amb les següents normes i directives:  
• UNE-EN 61046-1:2010 transformadors de mesura. Part 1: requisits generals.  
• UNE-EN 61660-2:2013 transformadors de mesura. Part 2: requisits addicionals per als transformadors d'intensitat.  
• UNE-EN IEC 63671:2022 documentació tècnica per a l'avaluació dels productes elèctrics i electrònics respecte a la restricció de substàncies perilloses.  
• Directiva 2014/35/EU, del Parlament Europeu i del Consell, de 26 de febrer, sobre l'harmonització de les legislacions dels estats membres en matèria de comercialització de material elèctric destinat a utilitzar-se amb determinats límits de tensió.  
• Directiva 2011/65/EU, del Parlament Europeu i del Consell, de 8 de juny de 2011, sobre restriccions a la utilització de determinades substàncies perilloses en aparells elèctrics i electrònics.  
• Directiva 2015/863/EU, de la Comissió, de 31 de març, per la qual es modifica l'annex II de la Directiva 2011/65/UE, del Parlament Europeu i del Consell, quant a la llista de substàncies restringides.  
- Declaració d'ALCE Elektrik Sanayi ve Ticaret A. d'excepció del compliment de la Directiva 2014/30/EU, del Parlament Europeu i del Consell, de 26 de febrer de 2014, sobre l'harmonització de les legislacions dels estats membres en matèria de compatibilitat electromagnètica.  
  
Consta en l'expedient la proposta del Servici d'Infraestructures i Subministraments Energètics, la qual ha sigut elevada per la Subdirecció General d'Energia i Mines a este centre directiu per a la seua resolució.  
  
Fonaments de dret  
La instrucció i resolució del present procediment administratiu correspon a la Direcció General d'Energia i Mines, d'acord amb l'article 16 del Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i l'Orde 10/2022, de 26 de setembre (que continuarà vigent quant a la regulació del nivell administratiu que no s'opose al Decret 226/2023, i fins que s'aprove la corresponent orde de desplegament), i de conformitat amb el títol X del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, correspon a la Direcció General d'Energia i Mines d'este departament la resolució del present procediment.  
  
D'acord amb el que es disposa en l'article 8.1 del Reial decret 1110/2007, de 24 d'agost, pel qual s'aprova el Reglament unificat de punts de mesura del sistema elèctric, aquells aparells o dispositius per als quals no s'haja establit una reglamentació metrològica específica per a l'avaluació de la conformitat, requeriran l'autorització del model per a l'ús i instal·lació en la xarxa i estaran subjectes a les verificacions corresponents. Estes autoritzacions tindran sempre caràcter transitori, i el sol·licitant haurà d'obtindre l'avaluació de la conformitat corresponent, en el termini d'un any des de l'entrada en vigor d'esta reglamentació, una vegada que es dicte i sense perjudici de poder obtindre les pròrrogues que l'autoritat competent estime oportunes.  
  
D'acord amb el que es disposa en l'article 8.2 de l'esmentat Reial decret 1110/2007, els dispositius complementaris (inclosos transformadors i registradors) per als quals no s'haja establit una reglamentació metrològica específica, l'autorització del model per l'ús i instal·lació en la xarxa l'efectuarà l'administració competent, sobre la base de la documentació establida en este.  
D'acord amb el Reial decret 244/2016, de 3 de juny, pel qual es desplega la Llei 32/2014, de 22 de desembre, de metrologia i l'Orde ICT/155/2020, de 7 de febrer, per la qual es regula el control metrològic de l'estat de determinats instruments de mesura, els transformadors d'intensitat no consten de reglamentació metrològica per a la seua posada en servici.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgament d'autorització per a l'ús i instal·lació en la xarxa de certs models de transformadors d'intensitat.  
Atorgar autorització per a l'ús i instal·lació en la xarxa dels transformadors d'intensitat marca ALCE, models KATK-85/190-205, KATK-98/190-205 i KATO-5, amb les següents característiques:  
- Model: KATK-85/190-205.  
• Intensitat nominal primària: 800-989 U.  
• Intensitat nominal secundària: 9-9 C.  
• Freqüència nominal: 50 Hz.  
• Càrrega en el secundari: 9-07 SE.  
• Classe de precisió: 0,2 - 5 P.  
- Model: KATK-98/190-205.  
• Intensitat nominal primària: 622-156 B.  
• Intensitat nominal secundària: 9-8 D.  
• Freqüència nominal: 50 Hz.  
• Càrrega en el secundari: 0-15 MA.  
• Classe de precisió: 0,2 - 5 P.  
- Model: KATO-5.  
• Intensitat nominal primària: 2000 A.  
• Intensitat nominal secundària: 1 A.  
• Freqüència nominal: 50 Hz.  
• Càrrega en el secundari: 23-47 KS.  
• Classe de precisió: 0,2 S - 5 P.  
El contingut i l'abast d'esta autorització estan subjectes a les següents condicions:  
1. El termini de validesa de la present autorització és de cinc anys, i pot ser prorrogat per períodes successius iguals després de la sol·licitud davant d'esta direcció general.  
2. Sense perjudici de l'indicat en el paràgraf anterior, la validesa de la present autorització està condicionada a l'entrada en vigor de la reglamentació metrològica específica que regule el dispositiu autoritzat, i el sol·licitant haurà d'obtindre l'avaluació de la conformitat corresponent, en el termini d'un any des de la seua entrada en vigor.  
3. Els equips que es comercialitzen es correspondran íntegrament amb l'expressat en la documentació presentada per a l'obtenció de la present autorització; si es produïx qualsevol modificació en el disseny dels transformadors, caldrà per a la seua comercialització i instal·lació en la xarxa l'obtenció d'una nova autorització específica per al model modificat i la realització dels assajos favorables que, segons la normativa vigent, siguen aplicables.  
4. Els transformadors als quals es referix esta autorització hauran de superar la verificació en origen realitzada per un verificador de mesures elèctriques oficialment autoritzat, prèviament a la seua instal·lació en la xarxa.  
5. La documentació que ha d'adjuntar-se a la comercialització de l'instrument haurà de facilitar-se en castellà.  
6. D'acord amb l'indicat en l'article 8 del Reial decret 1110/2007, de 24 d'agost, sobre punts de mesura, esta autorització té validesa en tot el territori nacional.  
  
Segon  
Publicitat i notificació de la present resolució.  
Ordenar:  
- la publicació de la present resolució en el Boletín Oficial del Estado.  
- la notificació de la present resolució a Juan José Galiana Benito, qui l'ha sol·licitada, en nom i representació d'ALCE Elektrik Sanayi ve Ticaret A..  
  
Contra la present resolució, que no posa fi a la via administrativa, podrà interposar-se un recurs d'alçada davant de la persona titular de la Secretaria Autonòmica d'Indústria, Comerç i Consum d'esta conselleria en el termini d'un mes, comptat des de l'endemà de la notificació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de gener de 2024.- El director general d'Energia i Mines: Manuel Argüelles Linares.